कहा- कुछ समय के लिए क्रिकेट से ब्रेक लें ताकि WTC के लिए खुद को फिट रख सकें
Sunil Gavaskar recently suggested that Rohit Sharma take a break from cricket. Follow World Test Championship 2023 Final Latest News, Reports On Dainik Bhaskar (दैनिक भास्कर)
IPL 2023 में खराब फॉर्म से जूझ रहे मुंबई इंडियंस (MI) के कप्तान रोहित शर्मा को पूर्व भारतीय क्रिकेटर सुनील गावस्कर ने सलाह दी है। रोहित टीम इंडिया के कप्तान भी हैं। ऐसे में गावस्कर का कहना है- रोहित को मौजूदा इंडियन प्रीमियर लीग (IPL) से थोड़े समय के लिए ब्रेक लेना चाहिए। ताकि वह जून में होने वाले वर्ल्ड टेस्ट चैंपियनशिप (WTC) फाइनल के लिए खुद को फिट रख सकें।
गावस्कर ने स्टार स्पोर्ट्स से बात करते हुए कहा, 'मैं मुंबई के बैटिंग क्रम में कुछ बदलाव देखना चाहता हूं। मुझे लगता है कि रोहित शर्मा को थोड़ा ब्रेक लेना चाहिए और खुद को WTC फाइनल के लिए फिट रखना चाहिए। वे कुछ मैचों के बाद बेहतर प्रदर्शन कर सकते हैं, लेकिन अभी उन्हें थोड़ी राहत की जरूरत है। वे अभी काफी ज्यादा बेचैन लग रहे हैं। हो सकता है कि वे इस समय WTC के बारे में सोच रहे हों, मुझे नहीं पता।'
गावस्कर ने आगे कहा, 'अभी मुंबई जिस स्थिति में है वैसे में अगर वे प्लेऑफ में जगह बनाते हैं तो यह चमत्कार होगा। वे नंबर चार पर रह सकते हैं, लेकिन उन्हें बल्लेबाजी और गेंदबाजी में असाधारण प्रदर्शन करना होगा।'
रोहित और MI का खराब प्रदर्शन 
रोहित ने सात मैचों में अब तक 181 रन बनाए हैं, इसमें एक अर्धशतक शामिल है। उनका औसत 25.86 और स्ट्राइक रेट 135.07 है। MI ने इस सीजन में अभी तक सात मैच खेले हैं। मुंबई को तीन मैचों में जीत और चार मैचों में हार मिली है। टीम अभी पॉइंट्स टेबल में सातवें नंबर पर काबिज है।
GT के खिलाफ MI को मिली हार 
IPL 2023 का 35वां मैच मुंबई और गुजरात के बीच खेला गया था। जिसमें गुजरात ने 55 रन से जीत दर्ज की। यह साल 2017 के बाद से रनों के लिहाज से मुंबई की सबसे बड़ी हार थी। रोहित इस मैच में 8 गेंदों में सिर्फ 2 रन बनाकर आउट हो गए।
WTC फाइनल 7 जून से 11 जून तक खेला जाएगा
बता दें कि वर्ल्ड टेस्ट चैंपियनशिप के लिए टीम इंडिया का ऐलान हो गया है। टीम की कमान रोहित के हाथों में है। स्क्वॉड की बात करें तो IPL में बेहतरीन प्रदर्शन कर रहे अजिंक्य रहाणे को टीम में जगह दी गई है। WTC फाइनल इंग्लैंड के ओवल मैदान पर 7 जून से 11 जून तक खेला जाएगा।
स्पोर्ट्स की अन्य खबरें भी पढ़ें...
गुम हो चुके 5 सितारों को IPL ने दी लाइफलाइन: रहाणे का स्ट्राइक रेट 200 से ऊपर, मोहित की इकोनॉमी 5 से भी कम
इंडियन प्रीमियर लीग (IPL) पहले सीजन से युवाओं के लिए टीम इंडिया का गेट-वे रही है। इस मंच पर परफॉर्म करके बुमराह-पंड्या सहित कई सितारों ने भारतीय टीम तक का सफर तय किया है। अब यह कई क्रिकेटर्स के लिए भारतीय टीम में वापसी करने का जरिया भी बनता जा रहा। इसका हालिया उदाहरण हैं अजिंक्य रहाणे। पूरी खबर पढ़ने के लिए यहां क्लिक करें...
IPL में आज RCB v/s KKR:सीजन में दूसरी बार आमने-सामने होंगी दोनों टीमें, जीत की हैट्रिक लगाने उतरेगा बेंगलुरु; जानें पॉसिबल प्लेइंग-11
इंडियन प्रीमियर लीग (IPL) में आज रॉयल चैलेंजर्स बेंगलुरु (RCB) और कोलकाता नाइट राइडर्स (KKR) के बीच लीग स्टेज का मुकाबला खेला जाएगा। बेंगलुरु के एम चिन्नास्वामी स्टेडियम में शाम 7:30 बजे से मैच खेला जाएगा। जब आज कोलकाता के खिलाफ बेंगलुरु इस मैच उतरेगा तो उनकी नजर इस सीजन में जीत की हैट्रिक लगाने पर होगी। बेंगलुरु ने अपने पिछले दोनों मैच जीते हैं इस तरह यह उसकी लगातार तीसरी जीत होगी। दोनों टीमें इस सीजन में दूसरी बार आमने-सामने होंगी। इससे पहले सीजन के 9वें मैच में दोनों का सामना हुआ था, तब कोलकाता को 81 रन से जीत मिली थी।  पूरी खबर पढ़ने के लिए यहां क्लिक करें...